**Līdzdarbības līgums**

**par atsevišķu valsts pārvaldes uzdevumu veikšanu sabiedrības izglītošanai**

**par ebreju holokausta notikumiem Otrā pasaules kara laikā,**

**tostarp Rīgas geto izveidi**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre **Dace Vilsone**, no vienas puses, un

**Biedrība „ŠAMIR”**, reģistrācijas Nr.40008083814, juridiskā adrese: Turgeņeva iela 2, Rīga, LV-1050 (turpmāk – *Pilnvarotā institūcija*), kuras vārdā saskaņā ar statūtiem rīkojas valdes loceklis **Menahems Barkahans**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.7.1 un 5.1.6punktu,

ņemot vērā Saliedētas un pilsoniski aktīvas sabiedrības attīstības pamatnostādņu 2021.–2027.gadam (apstiprinātas ar Ministru kabineta 2021.gada 5.februāra rīkojumu Nr.72) IV nodaļas „Rīcības virzieni un uzdevumi” 1.rīcības virziena „Nacionālā identitāte un piederība” 1.3.uzdevumu „Veicināt vienojošas sociālās atmiņas izpratnes veidošanos sabiedrībā”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu sabiedrības izglītošanai par ebreju holokausta notikumiem Otrā pasaules kara laikā, tostarp Rīgas geto izveidi” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
   1. MINISTRIJA deleģē *Pilnvarotai institūcijai* veikt šādus valsts pārvaldes uzdevumus sabiedrības izglītošanai par ebreju holokausta notikumiem Otrā pasaules kara laikā, tostarp Rīgas geto izveidi (turpmāk – Pārvaldes uzdevumi):
      1. organizēt sabiedrību izglītojošus pasākumus par ebreju holokausta notikumiem Otrā pasaules kara laikā, tostarp Rīgas geto izveidi, un konkrēti:
         1. organizēt publiskus komemorācijaspasākumus, kas veltīti ebreju holokausta upuru piemiņai, kā arī ebreju vēsturei Latvijā;
         2. sagatavot izstādes par ebreju holokausta notikumiem Otrā pasaules kara laikā, tostarp Rīgas geto izveidi, un nodrošināt to publisku pieejamību;
      2. nodrošināt regulāru informācijas apriti, komunikāciju un publicitāti par veiktajiem sabiedrību izglītojošiem pasākumiem par ebreju holokausta notikumiem Otrā pasaules kara laikā, tostarp Rīgas geto izveidi, lai aptvertu plašu sabiedrības loku, un konkrēti:
         1. regulāri ievietot informāciju par īstenotājiem sabiedrību izglītojošiem pasākumiem *Pilnvarotās institūcijas* tīmekļvietnē;
         2. sagatavot informatīvus un izglītojošus materiālus par ebreju holokausta notikumiem Otrā pasaules kara laikā, tostarp Rīgas geto izveidi, kā arī ebreju vēsturi Latvijā, un nodrošināt to plašu publisku pieejamību;
         3. nodrošināt pasākumu publicitāti, pēc iespējas aptverot dažādu sabiedrības grupu iedzīvotājus.
   2. Pārvaldes uzdevumu veikšanas laiks ir 2 (divi) gadi no šā Līguma spēkā stāšanās dienas.
   3. Pārvaldes uzdevumu veikšanas vieta ir Latvija.
2. **Pārvaldes uzdevumu izpildes kārtība un sasniedzamie rezultatīvie rādītāji**
   1. *Pilnvarotā institūcija* apņemas organizēt sabiedrību izglītojošus pasākumus par ebreju holokausta notikumiem Otrā pasaules kara laikā, tostarp Rīgas geto izveidi, klātienē, ievērojot valstī noteiktos Covid-19 infekcijas izplatības ierobežošanai noteiktos piesardzības pasākumus, tostarp nodrošinot individuālos aizsardzības līdzekļus (sejas maskas, dezinfekcijas līdzekļi u.tml.), vai tiešsaistē, un konkrēti:
      1. katru gadu noorganizēt vismaz 2 (divus) publiskus komemorācijaspasākumus, kas veltīti ebreju holokausta upuru piemiņai, kā arī ebreju vēsturei Latvijā, vismaz 1 000 (vienam tūkstotim) apmeklētāju;
      2. katru gadu sagatavot vismaz 2 (divas) izstādes par ebreju holokausta notikumiem Otrā pasaules kara laikā, tostarp Rīgas geto izveidi, un nodrošināt to publisku pieejamību vismaz 1 000 (vienam tūkstotim) apmeklētāju.
   2. *Pilnvarotā institūcija* apņemas nodrošināt regulāru informācijas apriti, komunikāciju un publicitāti par veiktajiem sabiedrību izglītojošiem pasākumiem par ebreju holokausta notikumiem Otrā pasaules kara laikā, lai aptvertu plašu sabiedrības loku, un konkrēti:
      1. regulāri ievietot informāciju par īstenotājiem sabiedrību izglītojošiem pasākumiem *Pilnvarotās institūcijas* tīmekļvietnē;
      2. katru gadu sagatavot vismaz 8 (astoņus) informatīvus un izglītojošus materiālus par ebreju holokausta notikumiem Otrā pasaules kara laikā, tostarp Rīgas geto izveidi, kā arī ebreju vēsturi Latvijā, un nodrošināt to plašu publisku pieejamību vismaz 2 000 (diviem tūkstošiem) personu;
      3. regulāri nodrošināt pasākumu publicitāti, pēc iespējas aptverot dažādu sabiedrības grupu iedzīvotājus.
   3. *Pilnvarotā institūcija* apņemas iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   4. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
   1. MINISTRIJA, pamatojoties uz likumu „Par valsts budžetu 2021.gadam”, valsts budžeta programmas 26.00.00 „Sabiedrības saliedētības pasākumi” finanšu līdzekļu sadales komisijas 2020.gada 17.decembra sēdes protokolu Nr.16 un kultūras ministra 2020.gada 22.decembrī apstiprināto valsts budžeta apakšprogrammas 26.01.00 „Sabiedrības integrācijas pasākumu īstenošana” izdevumu tāmi, un konkursa komisijas 2021.gada 9.decembra lēmumu, piešķir *Pilnvarotajai institūcijai* finansējumu **19 994,13 *euro*** (deviņpadsmit tūkstoši deviņi simti deviņdesmit četri *euro*, 13 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai no 2021.gada 20.decembra līdz 2022.gada 19.decembrim.
   2. MINISTRIJA finansējumu Pārvaldes uzdevumu īstenošanai no 2021.gada 20.decembra līdz 2022.gada 19.decembrim pārskaita uz *Pilnvarotās institūcijas* atvērto kontu Valsts kasē 5 (piecu) darba dienu laikā pēc šā Līguma spēkā stāšanās.
   3. Puses apņemas likumā par valsts budžetu 2022.gadam Pārvaldes uzdevumu īstenošanai pieejamā finansējuma ietvaros noslēgt atsevišķu finansēšanas līgumu par nākamajā Pārvaldes uzdevumu veikšanas periodā sasniedzamo rezultatīvo rādītāju apjomu un finansējumu.
   4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
   5. *Pilnvarotā institūcija* ne vairāk kā20 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
   6. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību, finansēšanas kārtību vai Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
   1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīti ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevumu izpildi.
   3. *Pilnvarotā institūcija* 2022. un 2023.gadā ne vēlāk kā līdz 23.decembrim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
   4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
   1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
   2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2023.gada 19.decembrim vai līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē, vai var kaitēt nākotnē MINISTRIJAS tēlam vai darbībai;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
      3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
      4. iesniedz MINISTRIJAI Līguma izpildes pārskatu.
10. **Citi noteikumi**
    1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
    2. Pušu kontaktinformācija saziņai ar Līguma izpildi saistītos jautājumos:
       1. MINISTRIJAS e-pasts: [pasts@km.gov.lv](mailto:pasts@km.gov.lv);
       2. *Pilnvarotās institūcijas* e-pasts: [shamir@shamir.lv](mailto:shamir@shamir.lv).
    3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
    4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
    5. Līgums ar 2 (diviem) pielikumiem sagatavots latviešu valodā uz 11 (vienpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
11. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „ŠAMIR”** |
| K.Valdemāra iela 11a, Rīga, LV-1364 | Turgeņeva iela 2, Rīga, LV-1050 |
| Reģistrācijas Nr.90000042963 | Reģistrācijas Nr.40008083814 |
| Valsts kase | Valsts kase |
| Kods: TRELLV22 | Kods: TRELLV22 |
| Konts: LV75TREL222051114000B | Konts: LV06TREL922555300300B |
| Valsts sekretāre | Valdes loceklis |
| D.Vilsone | M.Barkahans |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par atsevišķu valsts pārvaldes uzdevumu veikšanu sabiedrības

izglītošanai par ebreju holokausta notikumiem Otrā pasaules

kara laikā, tostarp Rīgas geto izveidi”

**Biedrības „ŠAMIR” valsts pārvaldes uzdevumu īstenošanai**

**no 2021.gada 20.decembra līdz 2022.gada 19.decembrim**

**nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Pozīcijas nosaukums** | **Vienība** | **Vienību skaits** | **Vienības izmaksas (*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  |  | **17 375,00** |
| **1.1.** | **Publisku komemorācijas pasākumu sagatavošanas un organizēšanas izdevumi** |  |  |  | **1 550,00** |
| 1.1.1. | Pasākumu apskaņošana | gab. | 2 | 300 | 600,00 |
| 1.1.2. | Fotogrāfs | gab. | 2 | 150 | 300,00 |
| 1.1.3. | Pasākuma videoieraksta un tiešraides nodrošināšana | gab. | 2 | 250,00 | 500,00 |
| 1.1.4. | Moderatora atalgojums | gab. | 1 | 150 | 150,00 |
| **1.2.** | **Izstāžu sagatavošanas un organizēšanas izdevumi** |  |  |  | **6 000,00** |
| 1.2.1. | Arhīvu dokumentu kopiju pasūtīšana | gab. | 25 | 4,00 | 100,00 |
| 1.2.2. | Izstādes maketēšana | stundas | 100 | 15,00 | 1 500,00 |
| 1.2.3. | Izstādes druka | gab. | 2 | 1 000,00 | 2 000,00 |
| 1.2.4. | Izstāžu konstrukciju izgatavošana | gab. | 2 | 1 000,00 | 2 000,00 |
| 1.2.5. | Izstādes montāža/demontāža | gab. | 4 | 100,00 | 400,00 |
| **1.3.** | **Informatīvo materiālu sagatavošanas un izdošanas izmaksas** |  |  |  | **7 250,00** |
| 1.3.1. | Rediģēšanas pakalpojumi | *euro* /A4 | 50 | 10,00 | 500,00 |
| 1.3.2. | Tulkošanas pakalpojumi | *euro*/A4 | 50 | 20,00 | 1 000,00 |
| 1.3.3. | Informatīvo materiālu maketēšana | stundas | 50 | 15,00 | 750,00 |
| 1.3.4. | Informatīvo materiālu druka | eks. | 2 000 | 2,50 | 5 000,00 |
| **1.4.** | **Publicitātes pasākumu izmaksas** |  |  |  | **2 575,00** |
| 1.4.1. | Dizainera darbs | stundas | 25 | 25,00 | 625,00 |
| 1.4.2. | Programmētāja darbs | stundas | 40 | 30,00 | 1 200,00 |
| 1.4.3. | Meklētājoptimizācija (SEO- Search engine optimizator), sociālo mediju mārketinga pakalpojumi | gab. | 2 | 75,00 | 150,00 |
| 1.4.4. | Komunikācijas speciālista pakalpojumi (programmas izstrāde, preses relīžu sagatavošana, interviju organizēšana) | stundas | 40 | 15,00 | 600,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  |  | **2 619,13** |
| **2.1.** | **Personāla atlīdzība (atalgojums un darba devēja sociālās apdrošināšanas obligātās iemaksas kopā)** |  |  |  | **1 544,88** |
| 2.1.1. | Valsts pārvaldes uzdevumu īstenošanas ietvaros plānoto pasākumu plānošana un koordinēšana u.c. | stunda | 250 | 5,00 | 1 250,00 |
| 2.1.2. | Darba devēja sociālās apdrošināšanas obligātās iemaksas | 23,59% |  |  | 294,88 |
| **2.2.** | **Kancelejas un biroja preču izmaksas** | mēnesis | 12 | 9,52 | **114,25** |
| **2.3.** | **Sakaru pakalpojumi (telefona izdevumi)** | mēnesis | 12 | 35,00 | **420,00** |
| **2.4.** | **Telpu un materiāltehnisko līdzekļu noma un uzturēšanas izdevumi, kas saistīti ar administrācijas darbību** | mēnesis | 12 | 45,00 | **540,00** |
| **Kopā** | | | | | **19 994,13** |

2.pielikums

līdzdarbības līgumam

„Par atsevišķu valsts pārvaldes uzdevumu veikšanu sabiedrības

izglītošanai par ebreju holokausta notikumiem Otrā pasaules

kara laikā, tostarp Rīgas geto izveidi”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |